Lad os forestille os, at vi har et aktiv.
Det kan være et fly, en bygning, en borerig, et IT-system, et produktionsanlæg, et skib, et køretøj … hvad som helst.
Aktivet tilfører værdi til vores virksomhed, og derfor ønsker vi at beskytte det.
Fra tid til anden er vi nødt til at foretage ændringer på aktivet.
Vi udfører forebyggende vedligeholdelse for at modvirke slid og forringelse,
korrigerende handlinger for at reparere det, når det går i stykker, og forbedringer for at gøre det bedre eller hurtigere.
Men enhver ændring af et aktiv indebærer en risiko for, at noget går galt og dermed et muligt tab.
Denne usikkerhed kaldes risiko.
Chancen for at noget går galt er sandsynligheden, mens at lide et tab er konsekvensen.
Jo højere sandsynlighed og konsekvens, desto større risiko.
Det betyder, at vi kan reducere risikoen ved at mindske sandsynligheden.
Handlinger der har til formål at reducere sandsynligheden, kaldes forebyggende handlinger.
Vi kan også reducere risikoen ved at mindske konsekvensen. Sådanne handlinger kaldes afbødende handlinger.
Men hvordan vurderer vi effektivt risiko i vores daglige arbejde?
Det gør vi ved at stille nogle få grundlæggende spørgsmål, før vi begynder en opgave.
Er den opgave du skal udføre ukendt for dig?
Er det tidligere gået galt?
Disse to spørgsmål har til formål at klarlægge sandsynligheden.
To gange “nej” indikerer, at sandsynligheden for, at noget går galt, er lav, mens et eller to “ja” indikerer, at sandsynligheden er relativt høj.
Det tredje og sidste spørgsmål skal klarlægge konsekvensen.
Hvis opgaven går galt, kan det så gå ud over sikkerheden, skade omdømmet, forårsage økonomisk tab eller spild af arbejdskraft?
Hvis svaret er “nej”, indikerer det, at konsekvensen er lav, mens “ja” indikerer, at den er relativt høj.
Risikoen er lav, hvis du svarer “nej” til alle tre spørgsmål,
hvilket betyder, at der ikke er behov for risikohåndtering, og vi blot kan udføre opgaven.
Men hvis ét eller flere af dine svar er “ja”, så har du at gøre med en betydelig eller høj risiko.
I så fald bør du iværksætte risikohåndtering for at reducere risikoen, inden du begynder opgaven.
Det var mange begreber og definitioner – men bare rolig. Du lærer det ved, at gøre det i praksis.